Politistii Sectiei 5 Timisoara si jandarmii au descins in tabara de refugiati de la marginea orasului Timisoara pentru a-i prelua pe transfugi, iar dupa ce vor fi identificati, vor fi indemnati sa mearga inapoi in centrele de refugiati din care provin.

Politisii de la Sectia 5 Timisoara si mai multi jandarmi au descins, luni, in tabara de refugiati de la marginea orasului Timisoara si au stabilit ca sunt solicitanti de azil care provin din centrele de refugiati din Bucuresti, Giurgiu si Timisoara si detin documente care le permit sa stea in Romania.

Conform politistilor, sunt in total 42 de refugiati, intre care zece femei, 15 barbati, iar restul copii. Cel mai mic dintre ei are doar un an.

„Asteptam, aici, la Timisoara, o oportunitate sa trec in Ungaria. Vreau doar sa ajung intr-o tara din vestul Europei si aici la Timisoara speram sa pot gasi mai repede o cale”, a povestit un refugiat sirian.

Politistii urmeaza sa ii identifice pe toti, apoi ii vor indruma sa se intoarca in centrele din care au plecat.

Aproximativ 40 de refugiati din tari precum Iran, Siria sau Irak si-au improvizat o tabara la marginea orasului Timisoara, sperand sa gaseasca o calauza care sa ii treaca ilegal granita spre vestul Europei, ei nefiind primiti in Centrul pentru Refugiati Timisoara din lipsa de locuri.

Tabara este improvizata pe Calea Aradului, in imediata vecinatate a Centrului pentru Refugiati. Oamenii si-au amplasat corturi si locuiesc pe o pajiste de cateva zile.